אליסה דור

ממוזער
אליסה דור (ספיבק-רוכמן) (נולדה ב-3 בינואר 1953) היא זמרת, תסריטאית ומפיקה ישראלית-ארגנטינאית.

 ביוגרפיה 
אליסה דור נולדה בבואנוס איירס, ארגנטינה.

למדה מוזיקה ופיתוח קול באקדמיה הלאומית למוזיקה ואומנויות הבמה בבואנוס איירס, ומוזיקותרפיה באוניברסיטה של המוזיאון הסוציאלי, בואנוס איירס.
החלה כסולנית במקהלת ילדים בניצוחו של אדגרדו ארדס. בהמשך שרה כסולנית במקהלת נערות קורל פמנינו דה סאן חוסטו תחת שרביטו של מאסטרו רוברטו ססנטה. כבת טיפוחיו של המאסטרו, שרה תחת ניצוחו גם עם הרכבים שונים: המקהלה הלאומית של ארגנטינה, המקהלה הפוליפונית של סאן חוסטו, המקהלה הפוליפונית של מורון, והופיעה ברחבי העולם, בין היתר בטקס השבעת נשיא ארצות הברית ריצ'רד ניקסון, ובותיקן מול האפיפיור פבלו השישי.
בגיל 17 הצטרפה להרכב הקולי היוקרתי "קונחונטו דה קמרה דה לה אסוסיאסיון וגנריאנה". במקביל, השתתפה כזמרת בפסטיבל שירי הילדים הראשון בטלוויזיה בארגנטינה.

בשנת 1974 הגיעה לישראל במסגרת התוכנית השנתית "שירות לעם", ועבדה כסולנית במקהלת רובין בירושלים, תחת ניצוחו של סטנלי ספרבר. באותה שנה קיבלה מלגה ללימודי פיתוח קול אצל ג'ולייט מדיוני.
בתום השנה, חזרה לארגנטינה.

בשנת 1977 עלתה לישראל.

בשנותיה הראשונות בארץ הופיעה במחזות זמר "ימים של מחתרת" ו"דוקטורים ממליצים לצחוק" עם שמעון ג'יגן. בהמשך חזרה להופיע כזמרת עם רפרטואר מוזיקלי דרום-אמריקאי בליווים של באלדי אולייר, אוסקר שר, תמיר הרפז וקלאודיו נדל. הופיעה, בין היתר, עם מרסדס סוסה בביקורה בישראל, וכן בתוכניות טלוויזיה רבות. באותה התקופה נסעה מספר פעמים לסבב הופעות בארגנטינה.
במקביל למדה משחק ב"תיאטרון הקומה השלישית" בהדרכתו של עודד בארי. עם תום הלימודים שיחקה במספר הצגות ילדים.
בשנת 1985 כתבה והעלתה שתי הצגות ילדים: "תינוק בא לעולם" ו"בגוף ראשון", איתן הופיעה ברחבי הארץ.

בין השנים 1989 ל 1996 השלימה מסלולי לימודים מלאים כמנחת פסיכודרמה בסמינר הקיבוצים וכמנחת קבוצות במכון אדלר.

ב 1993 הפיקה את הפסטיבל הראשון למוזיקה לטינית בישראל - Feria Latina.

את דרכה בתחום הקולנוע והטלוויזיה החלה בשנת 1994 כתחקירנית, מפיקה בפועל ועוזרת במאי בהפקות של אשל תקשורת, מבית ג'וינט ישראל.

מאז כתבה והפיקה דרמות, דוקומנטריים, פיצ'רים, סרטי הדרכה וסרטי תדמית רבים.

 פילמוגרפיה 

 שנה  שם הסרט  הערות  תפקיד 1998  המעבר  דרמה. בהשתתפות חנן גולדבלט, שרית סרי ומרים גבריאלי. במאי: יוחנן ולר. שודר בערוץ 2  תסריטאית ומפיקה בפועל 1999  בובת הנסיך  דרמה. בהשתתפות יהודה פוקס ודוידה קרול. במאי: יוחנן ולר. שודר בערוץ 2 תסריטאית ומפיקה בפועל 2001  עניין של כבוד  דרמה. בהשתתפות נתן כוגן, איילת מרגלית ונטע מורן. במאי: יוחנן ולר. שודר בערוץ 2  תסריטאית ומפיקה בפועל 2001  של מי הנעליים האלה??  דרמה. בהשתתפות יהודה ברקן וליה קניג. במאי: יוחנן ולר. שודר בערוץ 2  תסריטאית ומפיקה בפועל 2002  יום הולדת עם גפילטה פיש  דרמה. בהשתתפות זאב שמשוני ודוידה קרול. במאי: יוחנן ולר. שודר בערוץ 2  תסריטאית ומפיקה בפועל 2003  Body Exposures  סרט דוקומנטרי בהפקתו של יהלי גת ובבימויו של ברנרד דיצ'ק. שודר בערוץ נשיונל ג'יאוגרפיק  תחקירנית ומפיקה בפועל 2003 -2004  אהבה בשלכת  סדרת דרמה בת 20 פרקים בכיכובם של יהודה ברקן וליה קניג. במאי: יוחנן ולר. שודרה בערוץ 1. הייתה מועמדת לפרס האקדמיה הישראלית לקולנוע וטלוויזיה  תסריטאית ראשית 2004  חברים  דרמה. בהשתתפות ז'ק כהן ויהודה אפרוני. במאי: יוחנן ולר. שודר בערוץ 2. תסריטאית ומפיקה בפועל 2004  מקום של אבא  דרמה. בהשתתפות דבורה קידר, הוגו ירדן ואירינה שולמן. במאי: יצחק חלוצי.  תסריטאית ומפיקה בפועל 2005  זורם כנהר גדול  סרט דוקומנטרי בהפקתו של יהלי גת. במאי יצחק חלוצי. שודר בערוץ 2. קיבל פרס ראשון בפסטיבל חיפה  תחקירנית 2005  שיר פרידה  דרמה. בהשתתפות סבטלנה דמידוב ומרים גבריאלי. במאי אייל זיד. שודר בערוץ 2  תסריטאית 2005  קרוב רחוק  דרמה. בהשתתפות מתי סרי ועדי טופול. במאי: יוחנן ולר. שודר בערוץ 2  תסריטאית 2006  המהפך  הדרכה. בהשתתפות ליה קניג ומוסקו אלקלעי. במאי: יוחנן ולר  תסריטאית ומפיקה בפועל 2007  כוונות טובות  דרמה. בהשתתפות אלברט אילוז, רות גלר ונולי עומר. במאי: טל ברקאי תסריטאית ומפיקה בפועל 2008  מזכיר הניגונים  דוקומנטרי. במאי: יוחנן ולר. שודר בערוץ MEZZO צרפת תחקירנית, תסריטאית ומפיקה 2011  סלסה תל אביב  סרט קולנוע בכיכובם של אנחליקה ולה ואנחל בונני. במאי יוחנן ולר. פתח את פסטיבל הקולנוע הבינלאומי בגואדלחרה, מקסיקו. היה מועמד לפרס על הקומדיה הזרה הטובה ביותר בפסטיבל הסרטים של שאנגחאי, סין. הוקרן בפסטיבלים ברחבי העולם ונבחר מספר פעמים כחביב הקהל  תסריטאית 2013 -2014  שולי רנד מארח  תוכנית אירוח בת 15 פרקים. הייתה מועמדת לפרס האקדמיה הישראלית לקולנוע וטלוויזיה. שודרה בערוץ 20  עורכת תוכן ומפיקה 2014  חכמים בלילה  תוכנית אירוח בת 60 פרקים. שודרה בערוץ 20  עורכת תוכן ומפיקה 2018  אהבה בשלייקס  סרט קולנוע בכיכובם של יהודה ברקן, ניצה שאול ושלמה בראבא. במאי: יוחנן ולר  תסריטאית

 קישורים חיצוניים 

 שולי רנד מארח, באתר האקדמיה הישראלית לקולנוע וטלוויזיה
 מזכיר הניגונים

 הערות שוליים 

קטגוריה:תסריטאיות ישראליות
קטגוריה:תסריטאים ישראלים
קטגוריה:זמרות ארגנטינאיות
קטגוריה:זמרות ישראליות
קטגוריה:זמרים ישראלים
קטגוריה:מפיקות ישראליות
קטגוריה:מפיקים ישראלים
קטגוריה:בוגרות סמינר הקיבוצים
קטגוריה:בוגרי סמינר הקיבוצים
קטגוריה:עולות בשנות ה-1970
קטגוריה:עולים בשנות ה-1970
קטגוריה:ישראליות שנולדו ב-1953
קטגוריה:ישראלים שנולדו ב-1953